RAWIRI WAITITI (Co-Leader—Te Paati Māori): Ka tangohia taku pōtae e hika mā. Tēnei te mihi ki a koutou te iwi Moriori. Koutou te imi waina pono o Rēkohu, o Rangihaute, o Hororereoro, me ngā moutere pātata ki Rēkohu. Ngā mihi anō hoki ki tō karāpuna a Rongomaiwhenua, ki ō karāpuna kua riro ki te pō. Ko rātou te imi kaha nei ki te pupuri i te mana o te Waina Pono me te whakapapa o te Moriori. Nō reira tēnei te tangi, tēnei te mihi. 